J E G Y Z Ő K Ö N Y V

# Készült: 2020. augusztus 19.-én a magyarsarlósi Polgármesteri Hivatal

**épületében megtartott 17. 30 órakor kezdődő képviselő- testületi ülésén.**

**Jelen vannak:** Dukai Zoltán polgármester

 Füller Balázs (alpolgármester)

 Bökös Ernő képviselő

 Mácsai Réka képviselő

 Szomorné Sebők Bernadett képviselő

**Igazoltan távol maradt:-**

**Tanácskozási joggal jelen van**:

Dr. Jávorcsik Béla jegyző

 Seriné Szabó Éva pénzügyi vezető

Dukai Zoltán polgármester: Köszöntök mindenkit a mai testületi ülésen, megállapítom, hogy a képviselő-testület 5 tagjából 5 jelen van, ezért határozatképesek vagyunk. Javaslom, hogy fogadjuk el az alábbi napirendet:

# NAPIREND

1. napirendi pont

Beszámoló a folyamatban lévő településszabályozási terv önkormányzati módosításának javaslatairól: Jókai utcában lévő építési telkek rendezése szennyvízpályázathoz kapcsolódó módosítások, lakossági javaslatok…

Előadó: Dukai Zoltán polgármester

 2. napirendi pont

Tájékoztató a folyamatban lévő pályázatokról: Emberi Erőforrások Minisztériuma által kiírt kistelepülések kulturális eseményeinek támogatása. Belterület útépítés, közösségi terek kialakítása, testvérfalu, TOP pályázat…

Előadó: Dukai Zoltán polgármester

 3. napirendi pont

Tájékoztató a Nemzeti Művelődési Intézet közművelődési, könyvtári normatívájának változásáról.

Előadó: Dukai Zoltán polgármester

4. napirendi pont

Az Önkormányzat 2020. évi költségvetéséről szóló 2/2020.(III.24.) számú rendelet módosítása

Előadó: Seriné Szabó Éva gazdasági vezető

5. napirendi pont

Egyebek: Megvalósult és tervezett rendezvények. Beszámoló a folyamatban lévő önkormányzati fejlesztésekről, karbantartásokról, lakossági kérések, észrevételek megvitatása…

Előadó: Dukai Zoltán polgármester

6.napirendi pont

Zárt ülés: Beérkezett segélykérelmek megtárgyalása

Előadó: Dukai Zoltán polgármester

A képviselő-testület 5 igen szavazattal (egyhangúlag) elfogadta a napirendet.

**1. napirendi pont**

**Beszámoló a folyamatban lévő településszabályozási terv önkormányzati módosításának javaslatairól: Jókai utcában lévő építési telkek rendezése szennyvízpályázathoz kapcsolódó módosítások, lakossági javaslatok…**

**Előadó: Dukai Zoltán polgármester**

Dukai Zoltán polgármester: Üdvözlöm a testületi tagokat. Üdvözöljük körünkben Seriné Szabó Éva pénzügyi vezetőt, illetve Schmidt Diannát aki a rendezési tervvel kapcsolatban jött el hozzánk.

A rendezési terv elkészítése jelenleg folyamatban van, a költségekre pályázatot adtunk be, melynek elbírálása szintén folyamatban van. A rendezési tervet 10 évente kötelező felülvizsgálni, melynek érdekében lakossági közmeghallgatásokat is fogunk tartani. Jelen pillanatban nem tudom megmondani, hogy a pályázatunk meghallgatásra talál e, ha nem akkor ennek költségét 1-1,5 millió Ft. nekünk kell vállalnunk. A rendezés terv elkészítésének határideje: 2021.dec.31. Több ponton az Önkormányzat is szeretné módosítani a rendezési tervet, ezek a következők lennének: A Jókai utcai házhelyek rendezése lenne az első napirendi pont.

215/2 hrsz, és a 215/3 hrsz. Balázs Gábor és Schmidt Dianna tulajdonában van. A 215/3 hrsz. és a 215/4 hrsz. között lenne egy 3m-es sáv, ami önkormányzati tulajdonba kerülne. Erre a földterületre az Önkormányzatnak szolgalmi jog van bejegyezve. A 215/2 hrsz. és a 215/3 hrsz. mögött az árokkal párhuzamosan 46 m2 és 102 m2 terület kerülne önkormányzati tulajdonba. 240 m2-t adnának át az önkormányzat részére Balázs Gáborék. Az Önkormányzat az úttal párhuzamosan a 215/5-ös területből adna át egy 81 m2 és 129 m2 -t. Összesen 210 m2 területről van szó. Tehát látható, hogy Gáborék 30 m2-rel több területet adnak át, mint az Önkormányzat. Annyit tennék még hozzá, hogy a két hrsz-t 215/3 és a 215/2-t össze kell vonni, mert ha az LF-2-ben 60 cm-re módosítjuk a lakóház és az ingatlan határát, akkor a lakóház másik oldalán 6 méteres beépítetlen területet kell biztosítani. Tehát a rendezési terven belül össze kell vonni ezt a két hrsz-t, hogy az ingatlan csere megvalósulhasson. Ezt Farkas István főépítész is jóváhagyta.

Schmidt Dianna: Nekünk a két ház közötti 3 m széles területre eddig sem volt szükségünk. Szívesen átadjuk ezt az Önkormányzat részére. Eddig is az Önk. tartotta karban. 30 m2-re fogunk kevesebbet kapni, ha jól értettem, de elfogadjuk így. Annyit szeretnék szomszédomnak Mácsai Rékának mondani, hogy a hétvégén egy ideiglenes kerítést fogunk építeni, ami ti meglévő kerítéseteknek fog neki csatlakozni, hogy a vadak ne jöjjenek be az udvarunkba. Ezt a kerítést le fogjuk majd bontani, és a két ház között lévő árokkal párhuzamosan fogjuk felépíteni, mihelyt az anyagi lehetőségeink ezt megengedik.

Mácsai Réka: Ezt a területet nem keríthetitek le, mivel az önkormányzatnak itt szolgalmi joga van.

Schmidt Dianna: Ennek a területnek csak az egyik oldalát zárnánk le, az utcafrontit. Hátulról megközelíthető lenne továbbra is, és a lezárás átmeneti lenne, 2-3 hét után lebontanánk és a megbeszéltek szerint építenénk meg 3 m. távolságra, a ti ingatlanotok határától.

Dukai Zoltán: Kérdezem Schmidt Diannát, elfogadja a felvázolt területcserét.

Schmidt Dianna: Ha ez megoldja a szomszédunkkal való viszonyt, nincs akadálya elfogadjuk.

Dukai Zoltán: Kérdezem a képviselő-testületet a hogy a felvázolt és a helyszínrajzon szemléltetett állapotnak megfelelően elfogadja-e az Önkormányzat és Balázs Gábor- Schmidt Dianna között lévő területcserét. Szeretném kérni a testületet, hogy a most elfogadottaknak megfelelően megépíthessék a kerítését az utcafronton is.

**Szám: 26/ 2020. (VIII.19.) sz. határozat**

**Tárgy: Területcsere rendezése (Balázs-Mácsai)**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elfogadja, hogy az Önkormányzat a 215/5 hrsz-ből átad az utcafronton 210 m2-t. Cserébe Balázs Gábor és Schmidt Dianna a 215/2 és a 215/3 hrsz-ből átad az önkormányzatnak 240 m2-t. A telekhatárt jelképező kerítések megépítését a vázlatrajzon szereplő, és a képviselő-testület által elfogadott ingatlan határokra megépíthetik.

Felelős: Polgármester

Határidő: értelem szerint

Erről jegyzőkönyvi kivonaton értesül:

1. Mácsai Réka Magyarsarlós
2. Balázs Gábor Magyarsarlós
3. Schmidt Dianna Magyarsarlós
4. Irattár
5. Farkas István fő építész

Schmidt Dianna: Szeretném kérni a szomszédomat, és a képviselő-testület tagjait, ha bármi olyan információjuk van, ami félreértésre adhat okot, keressenek, hogy a jövőben elkerülhessük a félreértéseket. Köszönöm.

Mácsai Réka: Szeretném jelezni, hogy azt LF-2-be tartozó lakóházakra, hogy ebből később ne legyen probléma, nem biztos, hogy szerencsés 60 cm-re módosítani a telekhatárt, érdemesebb lenne létrehozni egy új lakóövezetet. Akár erre a lakóingatlanra is lehetne egy övezetet létesíteni, hogy ne vonatkozzon másra ez a 60 cm-es telekhatár.

Dukai Zoltán: Én ezt a lehetőséget Farkas István fő építésznek felvetettem, de ő ezt elutasította, és ragaszkodott hozzá, hogy az LF-2-be valósíthassa meg ezt a módosítást. Úgy tudom szakhatóságokkal is egyeztetett már az ügyben.

Mácsai Réka: Ha más lakóövezetet hoznánk ide létre, akkor a későbbiekben sem lehetne ebből problémánk, ha valaki új házat épít, vagy egy garázst akar kialakítani a telekhatártól 60 cm-re.

Dukai Zoltán: A meglévő területekre ez a módosítás már nem vonatkozik, itt jelenleg is telekhatáron, vagy 60 cm-re illetve ezen belül helyezkednek el a lakóingatlanok. Ettől függetlenül, a telken belül bárhová tehetik az ingatlant csak a 60 cm. telekhatárt tartani kell. Javaslom, hogy fogadjuk el a korábban előterjesztett indítványt, melyet Schmidt Dianna néhány perce jóváhagyott. Olyan helyzetet teremthetünk, hogy Farkas István fő építész visszautasíthatja a nehezen összehozott megállapodást, mert 1 hete sincs, hogy személyesen kint járt Magyarsarlóson, ahol megszemlélte az érintett földcserére vonatkozó területeket, ő javasolta az Lf-2 módosítását, ennek alapján terjesztettem fel a napirendet. Azért sem támogatnék újabb változtatást, mert ezzel az eddigi megállapodásokat veszélyeztetnénk.

Még a napirendi ponton belül meg kell tárgyaljuk Mácsai Réka és Takács Péter telekrendezését is. Korábban szerződést kötöttünk, de testületi határozat nem született. A 215/4 hrsz.-on nyilvántartott ingatlanból adnának 40 m2-t az árokparton, 12m2-t az utcafronton, és kapnának az önkormányzattól a 215/5 hrsz-ból 130 m2-t, mely a Mária-kert felöli oldalánál bővítené az ingatlanukat. Tehát az önkormányzat ebben az esetben 78 m2-rel több területet adna át, mint amennyit kapni fog.

Be kellene tenni még egy módosítást az LF-2-be, ami azt jelentené, hogy az utcafront és a ház között lévő előkert, ami most 5 méterben van meghatározva, vissza lehetne hozni 4 m-re.

Mácsai Réka: Még nem mértem le, hogy egyáltalán meg van e.

Dukai Zoltán: Én azt javaslom, most betesszük a 4 métert, és ha nem felel meg akkor módosítunk.

Mácsai Réka: Rendben, lemérem.

Dukai Zoltán: Fontos, hogy a jogszabályi feltételeknek megfeleljünk.

**Szám: 27 /2020. (VIII.19.) sz. határozat**

**Tárgy: Területcsere rendezése (Takács-Mácsai)**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elfogadja, hogy az Önkormányzat a 215/5 hrsz-ből átad 130 m2-t. Cserébe Mácsai Réka és Takács Péter a 215/4 hrsz-ból átad az önkormányzatnak 52 m2-t. A telekhatárt jelképező kerítések megépítését a vázlatrajzon szereplő, és a képviselő-testület által elfogadott ingatlan határokra megépíthetik. Az LF-2 övezetbe az utcafront és a ház között lévő előkertet 5 méterről 4 m-re módosítja.

Felelős: Polgármester

Határidő: értelem szerint

Erről jegyzőkönyvi kivonaton értesül:

1. Mácsai Réka Magyarsarlós
2. Takács Péter Magyarsarlós
3. Irattár
4. Farkas István fő építész

Dukai Zoltán: A következő téma, amit szeretnék megtárgyalni, a Gruber Tibor korábbi kérelme. Ő is kérte a területcserét, az előző testület ezt már jóvá is hagyta. Itt nevezetesen a szennyvíztelep megközelítéséről van szó. Itt van egy 013-as hrsz., ami önkormányzati tulajdonban van, önkormányzati út, és van egy 014/1 hrsz, ill. 014/2 hrsz, ami Gruber Tibor tulajdona. Ezt az utat tennénk át az árokpartra közvetlenül. Részünkről azért lenne előnyös csere, mert lerövidülhetne az út a szennyvíztelep felé. Illetve az árokpartot jelenleg is innen nyírjuk. Ez egy olyan szerződés lesz, ami arról szól, hogy 100 évre átadja az Önkormányzat részére a két hrsz-t. Kérem a hozzájárulásotokat, és akkor erről is hozunk egy határozatot.

**Szám: 28/ 2020. (VIII.19.) sz. határozat**

**Tárgy: Területcsere rendezése, megállapodás megkötése**

H A T Á R O Z A T

Magyarsarlós Község Önkormányzata képviselő-testülete 5 igen szavazattal, egyhangúlag elhatározza, hogy az Önkormányzat Gruber Tiborral megállapodást köt a tulajdonát képező 014/1 hrsz. és a 014/2 hrsz. terület cseréjéről az Önkormányzat tulajdonát képező 013-as hrsz. út vonatkozásában. Képviselő testület felhatalmazza a polgármestert a megállapodás megkötésére.

Felelős: Dukai Zoltán polgármester

Határidő: értelem szerint

Erről kivonaton értesül:

1./ Gruber Tibor Magyarsarlós

2./ Pénzügy

3./ Irattár

4.) Farkas István fő építész

**2. napirendi pont**

**Tájékoztató a folyamatban lévő pályázatokról: Emberi Erőforrások Minisztériuma által kiírt kistelepülések kulturális eseményeinek támogatása. Belterület útépítés, közösségi terek kialakítása, testvérfalu, TOP pályázat…**

**Előadó: Dukai Zoltán polgármester**

Dukai Zoltán: TOP-os pályázattal kezdem, ez a vízrendezést érintené az egész faluban, leginkább a Jókai utcában. A tervezők dolgoznak rajta, a közbeszerzés folyamatban. Talán emlékeztek, hogy megegyeztem a Baranya Megyei Tanáccsal, hogy mint „projektmenedzser” bonyolítsák le ezt a pályázatot. Ez nem azt jelenti, hogy nekünk nem lesz vele dolgunk. Lesz bőven feladat: engedélyek, árajánlatok… Ez úgy néz ki, hogy 2021-re megvalósulna az 52 milliós fejlesztés. Nagyon időszerű az ároktisztitás, ugyanis kb. 5 éve volt komolyabban tisztítva, reméljük „kibírja” még, mert elég rendesen el van telítődve hordalékkal. Ezt is a projekten belül el tudnánk végezni. Örülök a pályázatnak, így legalább vízvédelmileg is rendeződik a település.

Mácsai Réka: Ez most egy nagyobb tisztítás lenne, a nagy árkot is kitisztítanák?

Dukai Zoltán: Igen, az 5 évvel ezelőtti sem volt egy kis munka, most újra aktuális lett. Az árkokat kiszélesítenék, mélyíteni már nem nagyon ajánlatos, ugyanis az 5 évvel ezelőttinél a vízzáró réteg alá mentünk és több helyen beomlott. Ezt elkerülendő, most már óvatosabbak leszünk. A szélesítésnek is lesz azért egy határa, mert a hidak behatárolják a lehetőségeket. Most több pénzt lehet rá szánni és nagyobb választék lehet a munka kivitelezésére is.

Akkoriban kb. 1000 m3 hordalék került ki az árkokból, amiből szerintem a kétharmada visszakerült az évek során.

A Rendezvényház pályázatunk sajnos nem nyert, viszont most lehetne újra pályázni, de erre én nem látok nagy esélyt. Ezek inkább politikai döntések… A jelenlegi pályázatnak lenne önereje, és csak a nyílászárókra, és a lábazatra kellene koncentrálnunk. Az Attila felmérte a nyílászárókat, és az alapnak kellene egy légáteresztő vakolatot adni, ezzel gyakorlatilag az épület nem lenne olyan rossz állapotban. Az önerő 25-50 % között változhat. A 25 %-ra mindenképpen számítani kell, tehát ha pályázunk egy 4 M Ft-os pályázatra, akkor 1 M Ft-os önerő kell. A pályázat alsó határa 500.000,- Ft, a felső határa 15 millió Ft. Azt mondták, minél kevesebbre pályázunk, annál nagyobb az esélyünk.

Mácsai Réka: A jövő évi elvonásról van e valami új hír?

Seriné Szabó Éva: Konkrétan a gépjárműadó, az iparűzési adó kétséges.

Mácsai Réka: Azért a pályázatokat be lehet adni?

Dukai Zoltán: Igen, a megnyert pályázatokat lehet halasztani is…

Szeptember 15-ig kell beadni a pályázatot, érdemes lenne próbálkoznunk.

Nyert a belterületi útpályázatunk. Ennek a megvalósítása 2021. december 31. Itt lehet, hogy érdemes lenne a következő évre áttenni, mivel ha bejön a szennyvízpályázat, akkor ezt követően kellene a belterületi utakat rendbe tenni, mert a feljáró betonozások felvésése elkerülhetetlen lenne. Ez egy 10 milliós munka. Azért is gondoltam halasztani, mert a halastó tulajdonosa a Rinnenbach úr, valami utat szeretne építeni, köveket hordana arra felé, és pont az a rész is aszfaltozva lenne.

Testvérfalu pályázatunk sem nyert sajnos. Talán ez most egy kicsit szerencsés is a vírushelyzet miatt. Beszéltem a németekkel, akik busszal biztosan nem jönnek a KOVID miatt, ha jönnének, akkor csakis személyautóval kisebb létszámban fiatalok. Egy kicsit ellentmondásos volt a polgármester és Laumer úr álláspontja.

**3. napirendi pont**

**Tájékoztató a Nemzeti Művelődési Intézet közművelődési, könyvtári normatívájának változásáról.**

**Előadó: Dukai Zoltán polgármester**

Dukai Zoltán : Volt egy könyvtár ellenőrzésünk júliusban. Az ellenőrzés során nem találtak semmi kifogásolni valót. Talán ennek kapcsán is emelték fel a normatívánkat, most 2.270.e Ft lett, szemben az 1.700.e Ft-tal. Tehát itt egy fél milliós elmozdulásunk van.

**4. napirendi pont**

**Az Önkormányzat 2020. évi költségvetéséről szóló 2/2020.(III.24.) számú rendelet módosítása**

**Előadó: Seriné Szabó Éva gazdasági vezető**

Seriné Szabó Éva: A rendelet módosításáról szóló anyagokat kiküldtük. Egyetlen egy jelentős változás történt, hogy a gj. adó teljes mértékben elvonásra került.

Kérdés van e?

Dukai Zoltán: Köszönöm. Kérem a Képviselő-testületet fogadja el a rendelet módosítását.

 A képviselő-testület 5 igen szavazattal megalkotta az alábbi rendeletet:

**Magyarsarlós Községi Önkormányzat képviselő-testületének 5 /2020 (VIII.31.) önkormányzati rendelete az önkormányzat 2020. évi költségvetéséről szóló 2/2020. (III. 24.) számú rendelet**

**a módosításáról**

**5. napirendi pont**

**Egyebek: Megvalósult és tervezett rendezvények. Beszámoló a folyamatban lévő önkormányzati fejlesztésekről, karbantartásokról, lakossági kérések, észrevételek megvitatása…**

**Előadó: Dukai Zoltán polgármester**

Dukai Zoltán: Legutóbbi kis kirándulásunk nagyon jól sikerült. Köszönöm a segítséget a szervezési munkában Bettinek. A részvétel elérte a 75 főt. Jövőre új helyszínt keresünk a falukirándulásra.

A következő eseményünk szintén régebbre nyúlik vissza: 2013-óta kerül megrendezésre a nyár esti rendezvényünk. Fellépők, vendéglátás, bál vagy mozi alkották a főbb programokat. Jöttek már fellépők Kozármislenyből, Pécsről, Szederkényből, Pécsváradról, Birjánból… Az a tapasztalatom, hogy két órás műsor, zenés táncos motívumokkal elég, mert utána már minden kicsit unalmas... Egy vendégül látással, majd egy esti bállal tovább lehet fokozni a hangulatot.

bettit szeretném megkérni, hogy az adventi kirándulás szervezését vállalja át tőlem. Idén Budapest lenne a helyszín, ha elfogadjátok.

Egy helyi lakosunk észrevételt tett a temető parkolóra. Szerinte le kellene dózerolni az öreg temető egy részét és parkolókat kialakítani. Erkölcsi okokból sem támogatom ezt a fajta felvetést. Koszorúk szállítását segítő „kézi kocsi” alkalmazását is javasolták többen. A kormányhivatal rendszeresen ellenőrzi a temetőt, ezen belül a sírhelyek nyilvántartását, a digitális temetőtérképek frissítését, a ravatalozó akadálymentesítését, felszerelését, a fenntartási feladatokra vonatkozó jogszabályok betartását szigorúan veszik. Ezért a kormányhivatallal egyeztetve a temetőben kiépített útvonalak, ill. szabványengedély hiányában megtiltották a „kézi kocsi” alkalmazását. A temető fenntartásáért az önkormányzatot terheli felelősség. A szigorodó jogszabályok, minden mulasztást, engedély nélkül végzett tevékenységet súlyos bírsággal büntetnek, mely tovább csökkentheti az amúgy is egyre fogyatkozó költségvetésünket.

Sajnálatos, de az Olaszi Óvodában ismét forráshiány várható, melyet a csökkenő gyereklétszám eredményezett. Újabb leépítések várhatóak. Fenntartóként, a hiány kiegészítésére számítanunk kell.

Füller Balázs alpolgármester: Szeretném kérdezni, hogy a harangokkal kapcsolatban van e fejlemény?

 Dukai Zoltán: Július 11-én villám csapott a magyarsarlósi templomtoronyba. Az elektromos kisülés következtében jelentős károk keletkeztek: Megsérültek a harangokat működtető villanymotorok, időkapcsolók, az elektronikát működtető vezérlés. Megolvadtak a toronyban lévő villamos vezetékek és tönkre ment a hangosítás. A templomban keletkezett anyagi károk kezelésében, bár nem feladatom igyekszem támogatni a Pécsi Egyházmegyét. A harang elhúzódó javítást több tényező eredményezte, melyek közül a legfontosabb az a napjainkra állandósuló szakemberhiány, melynek következtében több kivitelező céget megkeresve sem sikerül gyorsan megoldani a problémát.

Mácsai Réka: Nagyon jó lenne, ha a közelgő esküvőre sikerülne megoldani.

Dukai Zoltán: Rajtam nem fog múlni, amit lehet igyekszem megtenni.

Amennyiben több kérdés, észrevétel, javaslat nincs, az ülést bezárom.

k.m.f.

 Dukai Zoltán Dr. Jávorcsik Béla

 polgármester jegyző